Jean de Chelles
Jean de Chelles, d. kort efter 1258, fransk arkitekt, bygmester ved Notre-Dame i Paris. Kirken byggedes efter en plan fra unggotikken, men Jean de Chelles satte i 1250'erne sit præg på de to tværskibsfacader, hvor hans personlige og nye stil udtrykker sig i et stramt system af rette linjer, hvor enkeltheder har fået mere selvstændig udformning end i kirkens ældre dele.